ການ​ເສຍ​ຊີ​ວິດ ຂອງ​ທະ​ຫານ​ເທີ​ກີ ເຮັດ​ໃຫ້​ເກີດ​ ຄວາມ​ເຄັ່ງ​ຕຶງ ກັບ​ມົ​ສ​ກູ
ທັງ​ມົ​ສ​ກູ ​ແລະ​ອັງ​ກາ​ຣາ ​ຕ່າງກໍ​ບໍ່​ໄດ້​ໃຫ້​ລາຍ​ລະ​ອຽດ ​ຢ່າງ​ຄັກ​ແນ່ ກ່ຽວ​ກັບ​ການ​ໂຈມ​ຕີ​ທາງ​ອາ​ກາດ ​ທີ່​ເກີດ​ຂຶ້ນໃນ​ວັນ​ພະ​ຫັດ​ວານນີ້.
ຄວາມເຄັ່ງຕຶງລະຫວ່າງເທີກີ ກັບຣັດເຊຍ ໄດ້ເພີ້ິ້ມທະວີຂຶ້ນ ຍ້ອນການສັງຫານທະຫານເທີກີ 2 ຄົນໃນການໂຈມຕີທາງອາກາດຂອງຊີເຣຍ ມົສກູ ຊຶ່ງໜຸນຫຼັງລັດຖະບານດາມັສກັສນັ້ນ ໄດ້ກ່າວຫາອັງກາຣາວ່າ ໃຫ້ການສະໜັບສະໜຸນພວກກໍ່ການຮ້າຍໃນຊີເຣຍ ຄວາມຮຸນແຮງຄັ້ງຫຼ້າສຸດມີຂຶ້ນໃນຂະນະທີ່ການດຳເນີນຄວາມພະຍາຍາມທາງດ້ານການທູດ ລະຫວ່າງຣັດເຊຍກັບເທີກີ ພວມຕົກຢູ່ໃນສະພາບບໍ່ໄປບໍ່ມາ ໃນການຫາທາງຫລຸດຜ່ອນຄວາມເຄັ່ງຕຶງຢູ່ໃນຊີເຣຍນັ້ນ ໃນຖະແຫຼງການສະບັບນຶ່ງ ກະຊວງປ້ອງກັນປະເທດເທີກີກ່າວວ່າ ການໂຈມຕີທາງອາກາດໃນວັນພະຫັດວານນີ້ ຢູ່ໃນແຂວງອິດລິບຂອງຊີເຣຍ ໄດ້ສັງຫານທະຫານເທີກີ 2 ຄົນ ແລະບາດເຈັບອີກ 5 ຄົນ ລາຍງານບໍ່ໄດ້ແຈ້ງໃຫ້ຊາບວ່າ ໃຜເປັນຜູ້ຮັບຜິດຊອບໃນການໂຈມຕີ ແຕ່ກໍກ່າວວ່າ ການຕອບໂຕ້ມີຂຶ້ນໃນທັນທີ ຕໍ່ເປົ້າໝາຍ 50 ກວ່າແຫ່ງຂອງອຳນາດການປົກຄອງຊີເຣຍ” ຮວມທັງລົດຖັງແລະປືນໃຫຍ່ນຳດ້ວຍ ຫົວໜ້າສື່ສານຂອງປະທານາທິບໍດີເທີກີ ທ່ານຟາແຣັດຕີນ ອາທູນ (Fahrettin Altun) ໄດ້ຊີ້ໃສ່ດາມັສກັສເປັນຜູ້ຮັບຜິດຊອບ ຂໍ້ຄວາມໃນທວີດເຕີ້ ຂອງທ່ານອາທູນ ກ່າວວ່າ “ທະຫານເທີກີຢູ່ໃນແຂວງອິດລິບ ແມ່ນເພື່ອສ້າງສັນຕິພາບ ແລະພວມຫາທາງຈັດແຈງເພື່ອການປະຕິບັດງານຊ່ວຍເຫຼືອທາງດ້ານມະນຸດສະທຳ” ແຕ່ໄດ້ຖືກຂ້າຕາຍ “ຍ້ອນການໂຈມຕີຂອງອຳນາດການປົກຄອງຊີເຣຍ ” ດາມັສກັສ ມາຮອດເວລານີ້ ຍັງບໍ່ມີການໃຫ້ຄວາມເຫັນໃດໆ ແຕ່ກະຊວງປ້ອງກັນປະເທດຣັດເຊຍ ໄດ້ປະກາດວ່າ ກອງທັບອາກາດຂອງຕົນເປັນຜູ້ໂຈມຕີກຳລັງຕໍ່ຕ້ານລັດຖະບານທີ່ໄດ້ຮັບການໜຸນຫຼັງໂດຍເທີກີ ຢູ່ໃນແຂວງອິດລິບ ຊຶ່ງໄດ້ບຸກໂຈມຕີຜ່ານແນວປ້ອງກັນຂອງກຳລັງຊີເຣຍ ທັງມົສກູແລະອັງກາຣາຕ່າງກໍບໍ່ໄດ້ໃຫ້ລາຍລະອຽດຢ່າງຄັກແນ່ ກ່ຽວກັບການໂຈມຕີທາງອາກາດທີ່ເກີດຂຶ້ນໃນວັນພະຫັດວານນີ້ ໃນວັນພະຫັດວານນີ້ ພວກຕໍ່ຕ້ານລັດຖະບານທີ່ໄດ້ຮັບການໜຸນຫຼັງຈາກເທີກີ ໄດ້ຍິງປືນໃຫຍ່ ໂຈມຕີກຳລັງທະຫານລັດຖະບານຊີເຣຍໃນແຂວງອິດລິບ ສື່ມວນຊົນຂອງທາງການເທີກີກ່າວອ້າງວ່າ ພວກຕໍ່ຕ້ານລັດຖະບານໄດ້ເຂົ້າຍຶດເອົາ 2 ບ້ານທີ່ສຳຄັນ ໃນທາງຍຸດທະສາດເລກ 4